|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 705 Αθήνα, 26/05/2017

**ΔΕΛΤΙΟ ΤΥΠΟΥ**

**ΟΧΙ ΑΛΛΑ ΕΡΓΑΤΙΚΑ ΑΤΥΧΗΜΑΤΑ**

Το ΕΚΑ εκφράζει την αγανάκτηση και την ανησυχία του για το νέο εργατικό ατύχημα, αυτή τη φορά στην εταιρεία υγραερίου TOP GAS στον Ασπρόπυργο. Αυτή τη φορά έχουμε τον τραυματισμό τριών εργαζομένων, οι δύο εκ των οποίων νοσηλεύονται σε σοβαρή κατάσταση στην εντατική του Αττικού Νοσοκομείου. Γι άλλη μια φορά αποδεικνύεται ότι μπροστά στο κέρδος των επιχειρηματιών έρχεται σε δεύτερη μοίρα η υγεία και η ασφάλεια των εργαζομένων.

Δε θα ανεχτούμε άλλο, είτε να θρηνούμε θύματα, είτε να τραυματίζονται σοβαρά άνθρωποι του μόχθου που παλεύουν καθημερινά για την επιβίωσή τους.

Το Υπουργείο Εργασίας και το ΣΕΠΕ πρέπει να διαλευκάνουν τα αίτια του ατυχήματος, να αποδώσουν ευθύνες, όπου αυτές αναλογούν, και να εντείνουν τους ελέγχους σε όλες τις επιχειρήσεις για την ασφάλεια των εργαζομένων. Η υγιεινή και η ασφάλεια των εργαζομένων δεν είναι δευτερεύον θέμα, είναι υποχρέωση και ανάγκη.

Ευχόμαστε οι συνάδελφοι να βγουν νικητές από τη μάχη που δίνουν και καλή δύναμη στις οικογένειές τους.

Το Δ.Σ.